এমন দলিল-প্রমাণ রয়েছে যে, নবী মুহাম্মাদ (ﷺ) এর জন্মেরও বহু আগে থেকে আরবের ইহুদিরা কা’বাকে তাঁদের পূর্বপুরুষ ইব্রাহিম(আ.) এর নির্মাণ করা আল্লাহর ঘর হিসাবে চিনতো। বাদশাহ তুব্বান (তুব্বা/আবু কারাব আসাদ) ৩৯০ থেকে ৪২০ খ্রিষ্টাব্দে ইয়েমেন শাসন করতেন।[17] একবার মদীনাবাসীদের সাথে তার যুদ্ধ পরিস্থিতির উদ্ভব হয়। সেই ঘটনার ঐতিহাসিক বিবরণের মধ্যে আমরা কা’বা সম্পর্কে তৎকালীন মদীনার প্রাচীন ইহুদিদের বিশ্বাসের উল্লেখ পাই।